लिभरपुललाई ब्रेन्टफोर्डको धक्का
इंग्लिस प्रिमियर लिगको शीर्ष चारमा प्रवेश गर्ने लिभरपुलको योजनामा ब्रेन्टफोर्डले सोमबार ठूलो धक्का दिएको छ । इंग्लिस प्रिमियर लिगको खेलमा ब्रेन्टफोर्डले लिभरपुललाई ३–१ ले हराएको हो । योर्गन क्लोपको लिभरपुलले पूरा खेल अवधिमा गरेको प्रदर्शन औसत मात्र रह्यो ।
लन्डन — इंग्लिस प्रिमियर लिगको शीर्ष चारमा प्रवेश गर्ने लिभरपुलको योजनामा ब्रेन्टफोर्डले सोमबार ठूलो धक्का दिएको छ । इंग्लिस प्रिमियर लिगको खेलमा ब्रेन्टफोर्डले लिभरपुललाई ३–१ ले हराएको हो । योर्गन क्लोपको लिभरपुलले पूरा खेल अवधिमा गरेको प्रदर्शन औसत मात्र रह्यो ।यो सिजन लिभरपुलले लिगमा २३ अंक गुमाइसकेको छ । कम्युनिटी स्टेडियममा भएको खेलमा ब्रेन्टफोर्ड पहिलो हाफमा दुई गोलले अगाडि रह्यो । इब्राहिम कोनाटेले आत्मघाती गोल गरेपछि योने विसाले दोस्रो गोल थपे ।एलेक्स अक्सलेड–च्याम्बरलिनले लिभरपुलका लागि एक गोल फर्काए पनि ब्रायन एमबेमोले ब्रेन्टफोर्डका लागि तेस्रो गोल थपे । लिभरपुल २८ अंकमा छैटौं स्थानमा रह्यो । ब्रेन्फोर्डले भने आफ्नो स्थिति सुधार गर्दै २६ अंकसहित सातौं स्थानमा उक्लेको छ ।